Hetimi ndaj Presidentit Trump, një javë me dëshmi të rëndësishme publike
Këtë javë do të dëshmojnë tetë zyrtarë të shërbimit diplomatik dhe të strukturave të sigurisë kombëtare
Ligjvënësit demokratë mbyllën javën e parë të seancave publike të hetimeve ndaj Presidentit Donald Trump, me një dëshmi të Marie Yovanovitch. Ish-ambasadorja e Shteteve të Bashkuara në Ukrainë u tha ligjvënësve se ishte bërë objektiv i një fushate dezinformimi të orkestruar nga avokati personal i presidentit, Rudy Giuliani, i cili sipas saj ishte pjesë e një kanali jo të rregullt diplomatik që pezulloi rreth 400 milionë dollarë asistencë amerikane për Ukrainën. Korrespondentja e Zërit të Amerikës, Katherine Gypson, njofton rreth zhvillimeve që pritet të ketë gjatë kësaj jave me seancat dëgjimore rreth akuzave se Presidenti Trump abuzoi me detyrën. Java e parë e dëshmive publike në kuadrin e hetimit të Presidentit Trump, do të pasohet nga një javë e dytë edhe më e ngjeshur, gjatë së cilës do të dëshmojnë tetë zyrtarë diplomatikë dhe të sigurisë kombëtare, duke filluar nga e marta. Ata pritet të thonë se politika e jashtme amerikane në Ukrainë u sabotua për hir të interesave politike të presidentit, nën drejtimin e avokatit personal të tij. , tha Adam Schiff, kryetar i Komisionit të Zbulimit të Dhomës së Përfaqësuesve. Demokratët thonë se presidenti e shkarkoi ambasadoren amerikane në Ukrainë, për të eliminuar një pengesë ndaj planeve të tij. , u tha ligjvënësve ish-ambasadorja e Shteteve të Bashkuara në Ukrainë, Marie Yovanovitch. Presidenti Trump shkruajti në Twitter ndërsa ajo po dëshmonte. Ligjvënësit demokratë reaguan duke thënë se mund të shtojnë akuza të reja në dokumentin që do të përpilojnë. , tha Kryetari Schiff. Por, Presidenti doli në mbrojtje të veprimit të tij... ”, tha Presidenti Trump. Aleatët e tij republikanë thonë se java e parë e dëshmive publike nuk solli asnjë evidencë shkeljesh. , u shpreh Ligjvënësi republikan Jim Jordan. Dëshmitarët e ardhshëm do të ofrojnë njohuri të dorës së parë për telefonatën e Presidentit Trump me Presidentin ukrainas Volodymyr Zelinskiy. Ndër dëshmitarët do të jetë edhe Ambasadori amerikan në Bashkimin Evropian, Gordon Sondland, i cili tashmë ka korrigjuar dëshminë e tij fillestare dhe tani konfirmon se Presidenti Trump kushtëzoi asistencën për Ukrainën në këmbim të ndihmës për të hetuar rivalin e tij politik Joe Biden dhe të birin, Hunter. , tha Nancy Pelosi, Kryetar e Dhomës së Përfaqësuesve. Rryshfeti mund të jetë një nga disa akuzat që do të përpilojë brenda dhjetorit Dhoma e Përfaqësuesve, e kontrolluar nga shumica demokrate. Kjo do të pasohet nga një gjyq të Presidentit Trump në Senatin e kontrolluar nga shumica republikane.